open-index/open-wikipedia-markdown huggingface dataset:
பசுஞ் சொண்டுப் பூங்குயில்

**பசுஞ் சொண்டுப் பூங்குயில்** (*Phaenicophaeus tristis*) என்பது இந்தியாவிலும் தென்கிழக்காசியாவிலும் காணப்படும் குயிலினப் பறவையாகும். இப்பறவைகள் மங்கிய ஒளிர் நீலக் கறுப்பானவையாகவும் நுனிப் பகுதியில் வெண்ணிற இறகுகளுடன் கூடிய நீண்ட வாலைக் கொண்டனவாகவும் காணப்படும். இதன் சொண்டு கூர்மையாயும் வளைந்தும் இருக்கும். பசுஞ் சொண்டுப் பூங்குயில்கள் உலர் புதர்களிலும் அடர்த்தி குறைந்த காடுகளிலும் காணப்படும்.


Image:Green-billed Malkoha (Phaenicophaeus tristis) at Jayanti, Duars, West Bengal W.jpg|இந்தியாவின் மேற்கு வங்காளத்தில் ஜலபைகுரி மாவட்டத்தில் புக்சா புலிகள் ஒதுக்ககத்தில் உள்ள பசுஞ் சொண்டுப் பூங்குயில். 


## மேற்கோள்கள்
*  இவ்வினம் ஏன் தீவாய்ப்புக் கவலை குறைந்த இனமாக வரையறுக்கப்பட்டுள்ளது என்பது பற்றிய விபரங்களைத் தரவுத்தளம் கொண்டுள்ளது.

பகுப்பு:பூங்குயில்கள்
பகுப்பு:இந்தியப் பறவைகள்
பகுப்பு:ஆசியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:வங்காளதேசப் பறவைகள்
பகுப்பு:நேபாளப் பறவைகள்
ஆகென் கிலிநெர்டு

**ஆகென் கிலிநெர்டு** (*Hagen Kleinert*, பிறப்பு: சூன் 15, 1941) செருமனிய இயற்பியலாளர். இவர் 1968-இல் இருந்து பெர்லின், சுயாதீனப் பல்கலைக்கழகத்தில், ஐன்ஸ்டீன் இயற்பியல் ஆய்வு மையத்தில் கொள்கைநிலை இயற்பியல் பேராசிரியராகப் பணியாற்றி வருகிறார். இவருக்கு திமிசோரவின் மேற்கு பல்கலைகழகமும், கிர்கிசு - உருசிய சிலாவிக் பல்கலைகழகமும் கௌரவ டாக்டர் பட்டம் வழங்கியுள்ளது.

இவரது துகள் மற்றும் திட நிலை இயற்பியல் பங்களிப்புகளுக்காக 2008 இல் பதக்கத்துடன் கூடிய மேக்ஸ் போர்ன் பரிசு வழங்கப்பட்டது. லேவ் லண்டாவுவின் 100வது பிறந்த நாளில்,  2008ன் மஜோறன பரிசை வென்றார்.

இவர் 370 க்கும் மேற்பட்ட ஆய்வு ஏடுகளில் பங்களித்துள்ளார். இவரது பங்களிப்பு கணித இயற்பியல், அடிப்படைத் துகள் இயற்பியல்,  அணுக்கரு இயற்பியல், திண்மை நிலை, திரவ படிகங்கள், உயிர் சவ்வுகள், பாலிமர்கள் மற்றும் நிதி சந்தைகள்]] ஆகும். இவர் கொள்கைநிலை இயற்பியலில் பல புத்தகங்களை எழுதியுள்ளார்.

ஹனோவர் பல்கலைக்கழகத்திலும், ஜோர்ஜியத் தொழில்நுட்ப நிறுவனத்திலும் பட்டம் பெற்று, பெருவெடிப்பு கோட்பாட்டின் தந்தையான ஜார்ஜ் கமோவ் இடம் பொது சார்பியல் பயின்றார்.

1972 ல் ஒரு இளம் பேராசிரியரான கிலிநெர்டு, கலிபோர்னியா தொழில்நுட்பக் கழகத்தின் குறிப்பிடத்தக்க அமெரிக்க இயற்பியலாளர் ரிச்சர்ட் ஃபேய்ன்மேனால் மிகவும் ஈர்க்கப்பட்டார். ஃபேயின்மேனின் தத்துவங்களைப் பயன்படுத்தி ஐதரசன் அணுவின் ஆற்றல் மட்டங்களைக் கண்டுபிடித்தார்..

## மேற்கோள்கள்

## வெளி இணைப்புகள்
*Personal homepage

பகுப்பு:1941 பிறப்புகள்
பகுப்பு:செருமானிய இயற்பியலாளர்கள்
பகுப்பு:வாழும் மக்கள்
நீலக்கண்ணி

**நீலக்கண்ணி** அல்லது **நீல முகப் பூங்குயில்** (*Phaenicophaeus viridirostris *), என்பது குயிற் குடும்பத்தில் பூங்குயில் பேரினத்தில் உள்ள ஒரு பறவையாகும். இவ்வினம் இலங்கையிலும் தென்னிந்தியாவிலும் மாத்திரமே காணப்படுகிறது.

நீல முகப் பூங்குயில்கள் அடர்த்தி குறைந்த காடுகளிலும் புதர்களிலுமே வாழ்கின்றன. இவை முட்களடர்ந்த இடங்களிலேயே தம் கூடுகளை அமைக்கும். இது கூச்சம் நிறைந்த பறவை. இது கூடுகட்டி முட்டையிட்டு இனப்பெருக்கம் செய்யக்கூடியது. ஒரு முறைக்குப் பொதுவாக இரண்டு முட்டைகளையே இடும் இவை, சில வேளைகளில் மூன்று முட்டைகளையும் இடுவதுண்டு.

இது 39 செமீ வரை வளர்ச்சியடையக்கூடிய பறவையினம் ஆகும். இதன் முதுகுப் புறமும் தலையும் கடும் பச்சை நிறத்திலும் வாலின் மேற்பகுதி பச்சையும் நுனிப் பகுதி வெள்ளையும் கொண்டிருக்கும். இதன் தொண்டைப் பகுதியும் வயிற்றுப் புறமும் இளம் பச்சையாக இருக்கும். இதன் கண்களை சுற்றிப் பெரிய நீலத் திட்டுக்கள் காணப்படும். இதன் சொண்டு பச்சை நிறமானது. இவ்வினத்தின் ஆண், பெண் பறவைகளை நிற வேறுபாடு அற்றிருக்கும். இதன் குஞ்சுகள் பெரிய பறவைகளை விட நிறம் மங்கியனவாகக் காணப்படும்.

நீல முகப் பூங்குயில்கள் பல்வேறு வகையான சிறு பூச்சிகளையும் மயிர்க்கொட்டிகளையும் சிறு முள்ளந்தண்டுளிகளையும் உணவாகக் கொள்ளும். இவை திறு பழங்களையும் சிலவேளைகளில் உண்பதுண்டு.

## மேற்கோள்கள்

*  இவ்வினம் ஏன் தீவாய்ப்புக் கவலை குறைந்த இனமாக வரையறுக்கப்பட்டது என்பதற்கான விபரங்களைத் தரவுத்தளம் கொண்டுள்ளது
* *Birds of India* by Grimmett, Inskipp and Inskipp, 

பகுப்பு:பூங்குயில்கள்
பகுப்பு:இலங்கைப் பறவைகள்
பகுப்பு:இந்தியப் பறவைகள்
பகுப்பு:ஆசியப் பறவைகள்
பகுப்பு:தீவாய்ப்பு கவலை குறைந்த இனங்கள்
மஞ்சட் சொண்டுப் பூங்குயில்

**மஞ்சட் சொண்டுப் பூங்குயில்** (*Yellow-billed malkoha*)(***இரம்போகாக்சிக்சு கேலியோரிஞ்சசு***) என்பது குயிற் குடும்பத்தில் *இரம்போகாக்சிக்சு* பேரினத்தில் உள்ள ஒரு பறவை சிற்றினமாகும். இது இந்தோனேசியா சுலாவெசி தீவில் மட்டுமே காணபப்டும் அகணிய உயிரி ஆகும். இதன் இயற்கை வாழிடம் துணை அயன மண்டல மற்றும் அயன மண்டல ஈரலிப்பான தாழ்நிலக் காடுகளாகும்.

## மேற்கோள்கள்

* பன்னாட்டு பறவை வாழ்க்கை 2004. Phaenicophaeus calyorhynchus. 2006 IUCN Red List of Threatened Species.  Downloaded on 24 July 2007.

பகுப்பு:பூங்குயில்கள்
பகுப்பு:இந்தோனேசியப் பறவைகள்
பகுப்பு:சுலாவெசி
டொயோட்டா

**டொயோட்டோ மோட்டார் கார்ப்பரேஷன்** (*Toyota Motor Corporation*, : トヨタ自動車株式会社) }}, ,  ஜப்பானில் உள்ள எய்ச்சி நகரத்தை தலைமையிடமாக கொண்ட பன்னாட்டு தானுந்து உற்பத்தி நிறுவனம். சுருக்கமாக டி எம் சி (TMC) அழைக்கபடுகிறது. 2010ம் ஆண்டு டொயோட்டோ மோட்டார் கார்ப்பரேஷனில் 317734 பேர் உலகம் முழுவதும் வேலை பார்த்தனர். டி எம் சி விற்பனை மற்றும் உற்பத்தியளவில் உலகின் மிகப்பெரிய தானுந்து உற்பத்தியாளராக உள்ளது. 1937 ஆம் ஆண்டு கீச்சிரோ டொயோடா

என்பவரால் வாகனங்களை உருவாக்க தொடங்கபட்டது.

right|thumb|டொயோட்டா தலைமையகம், டொயோட்டா நகரம், ஜப்பான்

## மேற்கோள்கள்

## வெளி இணைப்புகள்

* Toyota Global 

பகுப்பு:சப்பானிய தானுந்து வணிக நிறுவனங்கள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
ஹிட்டாச்சி

**ஹிட்டாச்சி** (*Hitachi*, 株式会社日立製作所)  ஜப்பானில் உள்ள டோக்கியோவை தலைமையிடமாகக் கொண்டு செயல்படும் உயர் தொழில்நுட்ப பன்னாட்டு நிறுவனம். உலக அளவில் வருவாய் ஈட்டுவதில், ஹிட்டாச்சி மூன்றாவது மிகப்பெரிய தொழில்நுட்ப நிறுவனமாக உள்ளது (2009ம் ஆண்டு தரவுகள்).

## முக்கிய பொருட்கள் மற்றும் சேவைகள்

### தகவல் மற்றும் தொலைதொடர்பு அமைப்புகள்
[thumb|right|220px|சப்பானின் [டோயோகவாவில் உள்ள ஆலை.]] 
* கணினி ஒருங்கிணைப்பு
* புறத்திறனீட்ட சேவைகள் 
* மென்பொருள்
* சேவையகங்கள்
* முதன்மை சட்டக கணினிகள்
* தொலைத்தொடர்பு சாதனங்கள்

### மின் அமைப்புகள்
* அணுசக்தி, அனல் மற்றும் நீர் மின்சாரம் உற்பத்தி
* காற்றாலை மின் உற்பத்தி அமைப்புகள்

### சமூக உள்கட்டமைப்பு & கைத்தொழில் அமைப்புகள்
* தொழிற்சாலை எந்திரங்கள்
* உயர்த்திகள்
* ரயில்வே வாகனங்கள் மற்றும் அமைப்புகள்

### இலந்திரனியல் கருவிகள்
* குறைக்கடத்தி உற்பத்தி கருவிகள்
* சோதனை மற்றும் அளவீட்டு கருவிகள்
* மின் கருவிகள்

### கட்டுமான எந்திரங்கள்
* சுரங்க டம்ப் லாரிகள்
* சக்கர ஏற்றிகள்

## மேற்கோள்கள்

## வெளி இணைப்புகள்
*
* அதிகாரப்பூர்வ இணையதளம்

பகுப்பு:தொழில்நுட்ப வணிக நிறுவனங்கள்
பகுப்பு:டோக்கியோ பங்குச் சந்தையில் பட்டியலிடப்பட்டுள்ள நிறுவனங்கள்
முசுகுந்தன்

முசுகுந்தம் என்றால் குரங்கு முகம் என்று பொருள்.முசுகுந்தன் என்பவனைப் பற்றி மகாபாரதத்தில் விவரங்கள் இருக்கின்றன. அவன் பெரும் முனிவனாகவும், பல நாடுகளைத் தன் கீழ் கொண்டு வந்த பேரரசனாகவும் போற்றப்படுகிறான். அவனுடன் சம்பந்தப்பட்ட இடங்கள் எல்லாம் கங்கைக் கரையில் இருக்கின்றன. அவனுக்கும் புகார் நகருக்கும் என்ன தொடர்பு  என்று பார்த்தால், நாளங்காடிப் பூதத்தைப்  பெற்ற விதத்தை,  'அமரனிற் பெற்று, தமரில் தந்து" என்கிறது சிலப்பதிகாரம். அதாவது, அமரன் என்று சொல்லபப்டும் இந்திரனிடமிருந்து பெற்றதை, முசுகுந்தன் தன் தமருக்கு, அதாவது தன்னைச் சேர்ந்தோருக்குத் தந்தான் என்று பொருள் அமைகிறது. அதாவது சோழர்கள் முசுகுந்தனுடன் தொடர்புடையவர்கள் என்று தெரிகிறது. அந்தத் தொடர்பு என்ன என்பது 1905 -ஆம் வருடம் திருவாலங்காடு  என்னும் இடத்தில் கண்டெடுக்கப்பட்டுள்ள செப்புத் தகடுகளின் மூலம் தெரிகிறது.

**நாளங்காடி பூதம்:**நாளங்காடி என்னும் ஒரு கடைத்தெரு. அந்தக் கடைத் தெருவில் நாளங்காடிப் பூதம் என்னும் பூதம் குடி கொண்டுள்ளது. பூதம் என்றால்  பேய், பிசாசு போன்ற மூட நம்பிக்கை அல்ல. வழி வழியாக சோழநாட்டு மக்கள் அதனை வணங்கி வந்துள்ளனர். தெய்வ சக்தி கொண்ட ஒன்றாக அது இருக்கவே, அதற்கு மக்கள் பொங்கலிட்டு, பூசை செய்து வணங்கி வந்தனர். இதனை இளங்கோவடிகள் இந்திர விழாவூரெடுத்த காதையில்  விவரித்துள்ளார்.

* முசுகுந்தன் இந்திரனிடமிருந்து தியாராசரைப் பெற்றுவந்து திருவாரூரில் கோயில்கொள்ளச் செய்தார் என்று திருவாரூர் நான்மணிமாலை என்னும் நூல் குறிப்பிடுகிறது. 
* உம்பர் விமானம் உகைத்தவன் என மூவருலா சோழர் பரம்பரை இவனைக் குறிப்பிடுகிறது.
## மகாபாரதக் கதை
ஒரு சமயம், சிவபெருமான், மனித வடிவம் கொண்டு ஒரு வில்வ மரத்தினடியில் தியானத்தில் அமர்ந்தார். அம்மரத்தின் மேல் ஒரு குரங்கு உட்கார்ந்திருந்தது. விதூமன் என்னும் கந்தருவன் எடுத்த மறுபிறவியே இக்குரங்கு என்பர். இவன் திலீபன் மகனென்றும், மாந்ததாவின் மகனென்றும் நூல்கள் கூறுகின்றன.அது மரத்தில் உள்ள வில்வ இலைகளை பறித்து வாயிலிட்டு கடித்துக் கீழே துப்பியது. அவ்விதம் விழுந்த வில்வ இலைகள் தியானத்தில் இருந்த ஈசன் மீது பட்டு அவரை மறைத்து சிறுகுன்று போல் ஆனது. தியானம் கலைந்து கண்களை திறந்து பார்த்தார் ஈசன். தன் மேனி முழுவதும் அர்ச்சனை செய்யப்பட்டதுபோல், வில்வ இலைகள் இருப்பதை பார்த்து மகிழ்ச்சி அடைந்தார். அடுத்த பிறவியில் மன்னனாகப் பிறந்து பல பல அருட்தொண்டுகள், தர்மகாரியங்கள் செய்து பரகதி அடைவாய், என அருளினார். இந்த மிருகப் பிறவியில் என்னை அறியாமல் மனிதப்பிறவி அர்ச்சித்தேன். ஆனால் மனிதப்பிறவி அப்படி அல்ல. மனிதன் வஞ்சகன். சூது நிறைந்தவன், பொறாமை குணம் கொண்டவன். பகுத்தறிவு என்ற போர்வையில் ஒளிந்துகொண்டு, ஆன்மிக உணர்வுகளை வெட்டி விலக்குபவன். நான் மனிதனாக, மன்னனாகப் பிறந்தாலும் என் முகம் மட்டும் குரங்கு முகமாகவே இருக்க அருள் செய்ய வேண்டும். அது எனக்கு இந்தப் பிறவியை நினைவூட்டவும், இறைபக்தியுடன் நல்லுணர்வுகளோடு இருக்கவும் உதவிசெய்யும், என்றது. ஈசனும் அப்படியே அருள்புரிந்தார். மறுபிறவியில் குரங்கு முகமும், மனித உடலும் கொண்டு, சூரிய குலத்தில் பிறந்தது. திருவாரூரை ஆட்சி புரிந்தது.
## முசு குரங்கு
பெரியாழ்வார் தம் பாடலில் முசு குரங்கு பற்றிக் குறிப்பிடுகிறார். அது தன் குட்டியைத் தன் முதுகில் சுமந்து செல்லுமாம்.

## மேற்கோள்

பகுப்பு:இராமாயணக் கதைமாந்தர்கள்
பகுப்பு:பாகவத புராண மாந்தர்
இந்திய அரசியலமைப்பிலுள்ள அடிப்படைக் கடமைகள்

இந்திய அரசியலமைப்புச் சட்டம்,  அடிப்படைக்கடமைகள் என  பின்வருவனவற்றை என, பகுதி 4 அ-இல்  கூறுகிறது.இந்த அடிப்படைக் கடமைகள் என்ற பகுதி 1976-ம் ஆண்டில்தான் இந்திய அரசியலமைப்பில, இரசிய அரசியலமைப்பினைப் பார்த்து சேர்க்கப்பட்டது. 
#தேசியக்கொடியையும்,தேசிய கீதத்தையும் மதித்து நடக்க வேண்டும்.
#எல்லா குடிமக்களும் அரசியல் சட்டத்தை மதித்து பேண வேண்டும்.
#சுதந்திரத்திற்காகப் போராடிய நமது தலைவர்களை அனைவரும் பின்பற்றி நடக்க வேண்டும்.
#எல்லா குடிமக்களும் நாட்டைப் பாதுகாக்க வேண்டும். நாட்டுக்காக தேவைப்படும் போது சேவை செய்ய தயாராக இருக்க வேண்டும்.
#அனைவரும் சாதி,மத,மொழி,இன,எல்லை கடந்த சகோதர மனப்பான்மையை உருவாக்க வேண்டும்.
#நமது பழம் பெருமை மிக்க பாரம்பரியத்தை காக்க வேண்டும்.
#காடுகள், நதிகள்,ஏரிகள் உள்ளிட்ட இயற்கையும் வன விலங்குகளையும் பாதுகாக்க வேண்டும்.
#அறிவியல்,மனிதாபிமானம்,சீர்திருத்த உணர்வுகளை வளர்க்க வேண்டும்.
#வன்முறையைத் தவிர்த்து அரசு சொத்துக்களை பாதுகாக்க வேண்டும்.
#குழந்தைகளின் பெற்றோரோ அல்லது பாதுகாவலரோ, தமது குழந்தைகளுக்குக் கல்வி வாய்ப்புகளை 6-14 வயதுக்குள் தர வேண்டும்.

## மேற்கோள்கள்

https://en.wikisource.org/wiki/Constitution_of_India/Part_IVA
http://www.constitution.org/cons/india/p4a51a.html
## வெளி இணைப்புகள்
*இந்திய அரசியலமைப்பு கூறும் அடிப்படைக் கடமைகள் – பகுதி 1 - காணொலி 
* இந்திய அரசியலமைப்பு கூறும் அடிப்படைக் கடமைகள் – பகுதி 2 - காணொலி  

http://lawmin.nic.in/olwing/coi/coi-english/Const.Pock%202Pg.Rom8Fsss(8).pdf 

பகுப்பு:இந்திய அரசியல்
பகுப்பு:இந்திய அரசியலமைப்புச் சட்டம்
முதுகெலும்பிலி

*Invertebrata*


**முதுகெலும்பிலி** () முதுகெலும்பு இல்லாத ஓர் உயிரினம். உலகில் உள்ள உயிரினங்களில் முதுகெலும்பில்லாத உயிரினங்களே அதிகம் சுமார் 10 லட்சம் உயிரினங்களில் 8 லட்சத்துக்கு மேற்பட்டவை முதுகெலும்பு இல்லாதவைகளாகும். முதுகெலும்பு இல்லாத உயிரினங்களை பல பகுதிகளாக பகுத்துள்ளனர் அறிவியல் அறிஞர்கள். அவற்றுள் புரோட்டோசோவா ஒரே உயிரணுவால் இயங்கும் இனமாகும். மற்ற உயிரினங்கள் செய்யும் சுவாசித்தல்,உணவு உண்ணல், உணவை ஜீரணித்தல், எஞ்சும் கழிவுப் பொருட்களை வெளியயேற்றுதல் ஆகிய அனைத்துப் பணிகளையும் ஓரணுவுக்குள்ளே செய்கின்றது. ஆனால், இந்த ஓரணு உயிரினங்கள் அளவில் மிக நுண்ணியவைகளாக இருப்பதால் அவற்றை மைக்ரோ ஸ்கோப் மூலமாகத் தான் பார்க்க முடியும். இவற்றில் சிலவற்றில் மேற்பகுதி சற்று கடினத் தன்மை கொண்ட ஓடுகளால் அமைந்தது. இந்த நுண்ணுயிரிகளின் இறந்த தொகுதியே கடலில் கிடைக்கும் சீமைச் சுண்ணாம்பு ஆகும். புரோட்டோசோவா உயிரினங்கள் ஒவ்வொன்றும் இரண்டிரண்டாய் பிரிந்து தனித்தனி உயிர்களாய் பெருக்கமடைகின்றன. புரோட்டோசோவா உயிரினங்களில் 30 ஆயிரம் வகைகள் இருப்பதாக கணக்கிடப்பட்டுள்ளது.

## வகைப்பாடுகள்

* அனலிட்டு - வழைதசை புழுக்கள்: :en:Annelid
* கணுக்காலி — :en:Arthropod
* குழியுடலி - :en:Cnidaria
* முட்தோலி - :en:Echinoderm
* மெல்லுடலி - :en:Mollusca
* உருளைப்புழு Nematoda
* :en:Nematomorpha — 
* தட்டைப்புழுக்கள் — :en:Platyhelminthes
* புரையுடலி - :en:Porifera

## மெல்லுடலிகள்
முதுகெலும்பில்லாத உயிரினங்களில் மற்றோரு வகை பவளப் பூச்சிகள், கடல் சாமந்தி, ஜெல்லி மீன் போன்றவைகளாகும். நாடாப்புழு, ஈரல் புழு போன்றவை தட்டைப் புழுக்கள் எனும் வேறு வகையைச் சார்ந்தது. கொக்கிப் புழு, நாக்குப் புழு, நரம்பு சிலந்திப் புழு போன்றவை உருண்டைப் புழு என்ற மற்றோர் வகையைச் சார்ந்தததாகும். கிளிஞ்சல், நத்தை போன்றவை சுண்ணாம்புப் பொருளால் மூடப்பட்ட மெல்லுடலிகளாகும்.

## பிற முதுகெலும்பிகள்

ஆக்டோபஸ் எனும் எண்காலிகள் போன்றவையும் இவ்வகையைச் சார்ந்தது. நட்சத்திரமீன், கடல் வெள்ளரி போன்ற கடல் வாழ் உயிரினங்களும் முதுகெலும்பில்லாதவைகளே. முதுகெலும்பில்லாத உயிரினங்களில் மிகப் பெரியவை கரப்பான் பூச்சி, வெட்டுக்கிளி, வண்டு ஆகும். முதுகெலும்பில்லா உயிரினங்களில் நன்மை அளிப்பவையும், தீமை அளிப்பவையும் உண்டு. பட்டுப்பூச்சி, தேனீ, அரக்குப் பூச்சி போன்றவை நன்மை செய்பவை. விசத்தன்மை கொண்ட பாம்புகள்,பூச்சிகள் ஏராளம் உள்ளன.

## வெளி இணைப்புகள்
* 
*  Buglife (UK)
* ''African Invertebrates''

பகுப்பு:விலங்கியல்
ரெட் (2002 திரைப்படம்)

***ரெட்*** (*Red*) () 2002ல் வெளிவந்த தமிழ்த் திரைப்படம். இந்தப் படத்தில் கதாநாயகனாக அஜித் குமாரும், கதாநாயகியாக பிரியா கில்லும் நடித்துள்ளனர். சிங்கம்புலி இயக்கிய இந்தத் திரைபடத்திற்கு தேவா இசையமைத்துள்ளார்.

## நடிகர்கள்

## பாடல்கள்
ஆறு பாடல்களைக் கொண்ட இத்திரைப்படத்திற்கு இசையமைத்தவர் தேவா ஆவார். **தாய் மடியே** என்னும் பாடல் உட்பட அனைத்து பாடல்களும் சிறப்பான வெற்றியைப் பெற்ற பாடல்களாகும். இத்திரைப்படத்தின் பாடல்களை எழுதியவர் கவிப்பேரரசு வைரமுத்து ஆவார்.

## மேற்கோள்கள்

பகுப்பு:2002 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:வைரமுத்து இயற்றிய திரைப்பாடல்கள்
பிரியா கில்

**பிரியா கில்** (பிறப்பு: 9 திசம்பர் 1977) இந்தியத் திரைப்பட நடிகை ஆவார். இவர் இந்தி, தமிழ், தெலுங்கு, மலையாளம், பஞ்சாபி அகிய மொழிகளில் நடித்துள்ளார். 1996 இல் வெளிவந்த **தேரே மேரே சப்னே** என்ற இந்திப் படத்தின் மூலம் திரைத்துறைக்கு அறிமுகமானார்.

## நடித்த படங்கள்

## மேற்கோள்கள்

பகுப்பு:1977 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:1975 பிறப்புகள்
மோல்

**மோல்** அல்லது **மூல்** (*Mole*) என்பது இரசாயனவியலில் ஒரு பொருள் *எவ்வளவு* உள்ளது என்பதைக் குறிக்கும் ஓர் அலகு. இது அடிப்படையாகக் கருதப்படும் அனைத்துலக முறை அலகுகளில் ஒன்று. தமிழில் **மோல்** அல்லது **மூல்** என்றும் உரோமன்/இலத்தீன் எழுத்தில் **mol**  என்றும் குறிக்கப்பெறுகின்றது. மோல் என்னும் பெயர் 1893இல் இடாய்ச்சுலாந்து வேதியியலாளர் வில்ஹெம் ஆஸ்ட்வால்டு (Wilhelm Ostwald)
என்பார் Molekül என்னும் இடாய்ச்சு மொழிச்சொல்லில் இருந்து உருவாக்கி 1897இல் அறிமுகப்படுத்தியது.

## வரையறை
ஒரு பொருளின் ஒரு மோல் என்னும் அளவு, அப்பொருளின் அடிப்படைக் கூறுகளால் (அணு, மூலக்கூறு) கணக்கிடும்பொழுது, துல்லியமாக 12 கிராம் தூய கரிமம்-12 என்னும் பொருளில் எவ்வளவு அணுக்கள் உள்ளனவோ அதே எண்ணிக்கையில் உள்ள அளவு ஆகும். அதாவது ஒரு மோல் தூய 12C  மிகச்சரியாக 12&nbsp;கிராம் இருக்கும். ஒரு மோலில் இருக்கும் அணுக்கள் அல்லது மூலக்கூறுகளின் எண்ணிக்கையை அவோகாடரோ எண் (Avogadro constant) என்பர். இந்த அவோகாடரோ எண்,  . ஆகும். அவோகாடரோ எண்ணை 6.022x1023 (மோல்)−1 என்று அண்ணுப்படுத்தலாம்.

கரிமம் என்னும் பொருளே ஆயினும், அதில் கரிமம்-14, கரிமம்-12 போன்ற ஓரிடத்தான்கள் இருக்கக்கூடும். ஒரு பொருள் தனி அணுக்களால், ஒரே வகையான ஓரிடத்தான்களால் ஆனதாயின் கீழ்க்காணுமாறு ஒரு மோல் என்னும் அளவு கீழ்க்காணுமாறு அறியப்படும்: 
* 1 மோல்  12C  = 6.02214 x1023 12C   அணுக்கள் = 12 கிராம்
* 1 மோல் 16O  = 6.02214 x1023 16O   அணுக்கள் = 15.9949 கிராம்

மோல் என்பது அனைத்துலக முறை அலகில் பொருளொன்றின் எண்ணிக்கையை அளவிடப் பயன்படுத்தப்படுகிறது. பொருளின் எண்ணிக்கையை அளவிடுவதால் இது திணிவிலிருந்தும் வேறுபட்ட ஒரு கணியமாகும். பொருளொன்றின் அடிப்படைத் துகள்களின் எண்ணிக்கை அவகாதரோ எண் அளவினதாயின் அதன் அளவு 1 மோல் எனப்படும். இதன் குறியீடு mol.

## அடிக்குறிப்புகளும் மேற்கோள்களும்


பகுப்பு:வேதியியல்
பகுப்பு:SI அடிப்படை அலகுகள்
சலிம் கௌஸ்

**சலிம் கௌஸ்** (*Salim Ghouse*) என்பவர் இந்தியத் திரைப்பட நடிகர் மற்றும் தற்காப்புகலை நிபுணர் ஆவார். சென்னையில் பிறந்து வளர்ந்த இவர், கிறிஸ்து சர்ச் பள்ளியிலும் அதற்கு பின்பு, சென்னை மாநிலக் கல்லூரிலும் கல்வி பயின்றார். பின்னர் மும்பையில் வசித்து வந்தார்.

## நடித்த படங்களில் சில
* ரெட்
* வேட்டைக்காரன் (2009)
* தாழ்வாரம் (மலையாளம்) 
* தாஸ்
* சின்னக் கவுண்டர்
* வெற்றி விழா
* திருடா திருடா

## மறைவு
தனது 70-ஆவது வயதில் 28 ஏப்ரல் 2022-ஆம் ஆண்டில் உடல்நலக் குறைவால் காலமானார்.

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:சென்னை நடிகர்கள்
பகுப்பு:மாநிலக் கல்லூரி மேனாள் மாணவர்கள்
பகுப்பு:1952 பிறப்புகள்
பகுப்பு:2022 இறப்புகள்
இந்திய அரசியலமைப்பிலுள்ள நீதிப் பேராணைகள்

இந்திய உச்சநீதிமன்றமும், உயர்நீதிமன்றங்களும் சட்டங்களை நீதிப் புனராய்வு செய்யும் அதிகாரம் பெற்றுள்ளன. ஒரு சட்டம் அரசியலமைப்புக்கு உட்பட்டது அல்லது புறம்பானது என்று தீர்ப்பு வழங்கத்தக்க அதிகாரத்திற்கே, நீதிப் புனராய்வு என்று பெயர். அரசியலமைப்பின் காவலனாக நீதித்துறை விளங்குகிறது. இந்திய குடிமக்களின் உரிமைகளையும் சுதந்திரங்களையும் நீதித்துறை இதன் மூலம் பாதுகாக்கிறது.இந்தியக் குடியரசுத் தலைவர் நாட்டின் அவசரக் காலங்களில், இந்திய அரசியலமைப்பின் அடிப்படை உரிமைகளை தற்காலிகமாக நிறுத்தி வைக்க முடியும். மற்ற சூழ்நிலைகளில், அடிப்படை உரிமைகள் பாதிக்கப்பட்டால், பாதிக்கப் பட்டவர் பின்வரும் **நீதிப் பேராணைகள்** வழியாக, நீதியை உச்சநீதி மன்றத்திலோ(அரசியலமைப்பு உட்பிரிவு(சரத்து)-32 வழியாக), உயர்நீதி மன்றத்திலோ (உட்பிரிவு-226 வழியாக)பெற முடியும்.

இதற்கு ஐந்து வகையான நீதிப் பேராணைகள் தீர்வு உள்ளன.அவை:

# ஆட்கொணர் நீதிப்பேராணை
# கட்டளை நீதிப்பேராணை
# தடை நீதிப்பேராணை
# உரிமைவினா நீதிப் பேராணை
# தடைமாற்று நீதிப்பேராணை
என அழைக்கப்படுகின்றன.

## ஆட்கொணர் நீதிப்பேராணை (Writ of Habeas Corpus)
தவறாக ஒருவர் காவலில் வைக்கப்பட்டால், அவருக்கு நீதி வழங்கும் நீதிமன்றம் காவலில் வைத்த அதிகாரிக்கோ அல்லது அரசாங்கத் திற்கோ ஆணை வழங்கி, காவலில் வைக்கப்பட்ட வரை நீதிமன்றத்தின்முன் கொண்டுவரச் செய்வதாகும். காவலில் வைக்கப்பட்டது சரியென நியாயப்படுத்த வேண்டியது காவல் துறையின் கடமை, இல்லையேல் அவரை விடுதலை செய்ய வேண்டும்.

**வேறுபாடு:**நீதிமன்ற அழைப்பாணை இட்டும் நீதிமன்றம் காவல்துறையினரை, குறிப்பிட்ட நபரை அழைத்து வர ஆணையிடலாம். அவ்வாறு அழைக்கப்படும் நபர் சட்டக் கடமைமீறலைச் செய்தவர் ஆவார். ஆனால், இந்த நீதிப் பேராணை, சட்ட உரிமைக்காக வழங்கப்படுகிறது.

## கட்டளை நீதிப்பேராணை (Writ of Mandamus)
ஒரு குறிப்பிட்ட செயலை உடனடியாக செய்யக்கோரி நீதிமன்றம் ஆணை பிறப்பிப்பதாகும். இவ்வாணை பிறப்பிக்கப்பட்டதும் குறிப்பிட்ட அலுவலர் அச்செயலை உடனடியாகச் செய்ய வேண்டியவராகிறார்.

## தடை நீதிப்பேராணை (Writ of Prohibition)
ஒரு நீதிமன்றம், அதன் அதிகார வரம்பைத் தாண்டுவதைத் தடுக்க அல்லது தனக்கு இல்லாத அதிகார வரம்பை அபகரிப்பதைத் தடுக்க,கீழமை நீதிமன்றத்திற்கு எதிராக தடை உத்தரவு பிறப்பிப்பது.

## உரிமைவினா நீதிப் பேராணை (Writ of Quo warranto)
பாதிக்கப்பட்ட ஒரு நபரின் நியாயமான கோரிக்கையின் அடிப்படையில், அரசாங்கத்தின் அலுவலர் ஒருவரை அவர் எந்த அடிப்படையில் குறிப்பிட்ட பதவியை வகிக்கிறார் என்பதைத் தெளிவுபடுத்தக் கோரும் நீதிமன்றத்தின் உத்தரவாகும்.

## தடைமாற்று நீதிப்பேராணை (Writ of Certiorari)
நீதிமன்றம் தனது கீழ்பட்ட ஒரு அதிகாரிக்கோ அல்லது நீதிமன்றத்துக்கோ ஆணை பிறப்பித்து, குறிப்பிட்ட நீதிமன்றச் செயல்முறைகளையும் ஆவணங்களையும் தனக்கோ அல்லது உரிய அதிகாரிக்கோ மாற்றச் செய்து நியாயமான பரிசீலனைக்கு அனுப்பச் செய்வதாகும்.

## மேற்கோள்கள்

* நீதிப் பேராணை வகைகள் -காணொலி

பகுப்பு:இந்திய நீதிமன்றங்கள்
பகுப்பு:இந்திய அரசியலமைப்புச் சட்டம்
மூதுரை

**மூதுரை,** ஔவையார் இயற்றிய ஒரு தமிழ் நீதி நூல். பழமையான அறக்கருத்துகளைக் கொண்டிருப்பதால் இது மூதுரை (முதுமை + உரை) என அழைக்கப்படுகிறது. இதற்கு வாக்குண்டாம் என்ற இன்னொரு பெயரும் உண்டு. இதன் கடவுள் வாழ்த்துப் பாடல் “**வாக்குண்டாம்** ”(வாக்கு+உண்டாம்) என்று வழங்கப்படுவதால் இப்பெயர் ஏற்பட்டது. இந்நூலில் 31 வெண்பாப் பாடல்கள் அமைந்துள்ளன. ஒவ்வொரு பாடலும் ஒரு தனிக்கருத்தை வலியுறுத்துகிறது.

## மேற்கோள்கள்
*தமிழ் இணையக் கல்விக்கழகப் பாடநூல்

## வெளி இணைப்புகள்
* விக்கிமூலம் திட்டத்தில் மூதுரை

பகுப்பு:தமிழ் அற நூல்கள்
சங்கனாச்சேரி

**சங்கனாச்சேரி** என்பது கேரளா மாநிலத்தில் கோட்டயம் மாவட்டத்தில் உள்ள ஒரு நகராட்சிப் பகுதியாகும். இது கோட்டயம் நகரிலிருந்து 20 கிலோ மீட்டர் தொலைவிலும், திருவல்லா எனும் ஊருக்கு வடக்கில் 7 கிலோ மீட்டர் தொலைவிலும் அமைந்துள்ள ஊர். சங்கனாச்சேரி தெற்கில் பாய்ப்பாடு, வடக்கில் வாழப்பள்ளி, கிழக்கில் திருக்கொடித்தானம்-மாடப்பள்ளி, மேற்கில் பைப்பாடி-வாழப்பள்ளி ஊராட்சிப் பகுதிகளும் எல்லைகளாக இருக்கின்றன.

## வெளி இணைப்புகள்
*சங்கனாச்சேரி இணையதளம் 

பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:கோட்டயம் மாவட்டத்தில் உள்ள ஊர்களும் நகரங்களும்
வயிற்றுப்போக்கு

**வயிற்றுப்போக்கு**, அல்லது **பேதி**, என்பது ஒரு நாளில் மூன்று அல்லது அதற்கு மேல்  தளர்வாக அல்லது நீர்க்க மலம் கழிப்பதாகும். இது  வளரும் நாடுகளில் மரணத்திற்கான பொதுவாக காரணமாகவும் உலகளவில்  குழந்தை இறப்பிற்கு இரண்டாவது மிகப்பெரும் காரணமாகவும் அமைந்துள்ளது.  வயிற்றுப்போக்கினால் ஏற்படும் நீரிழப்பினால்  நீர்ப்போக்கு மற்றும்  மின் பகுபொருள் சமநிலை இழப்பு நேர்கின்றன. 2009 ஆம் ஆண்டில் வயிற்றுப்போக்கினால் இறந்த ஐந்து வயதுக்கு மேலானவர்களின் எண்ணிக்கை 1.1 மில்லியனாகவும் ஐந்து வயதிற்குக் குறைவானவர்களின் எண்ணிக்கை 1.5 மில்லியனாகவும்இருந்தது. இதற்கான தீர்வாக வாய்வழி கனிமக் கரைசலும் மற்றும் துத்தநாக உப்புக்களும் கொடுக்கப்பட்டு கடந்த 25 ஆண்டுகளில் 50 மில்லியன் குழந்தைகள் காப்பாற்றப்பட்டதாக மதிப்பிடப்படுகிறது.

## வரைமுறை
உலக சுகாதார அமைப்பு வரையறுத்துள்ளபடி ஒரு நாளில் மூன்று அல்லது அதற்கு மேலாக தளர்வாக அல்லது நீர்க்க மலம் கழிப்பது அல்லது ஒருவர் தமக்கு வழமையானதைவிடக் கூடுதலாக மலம் கழிப்பது *வயிற்றுப்போக்கு* எனப்படும். 

## நோய் பரவு இயல்
[thumb|[Disability-adjusted life year for diarrhea per 100,000&nbsp;inhabitants in 2004.

]]

2004ஆம் ஆண்டில் உலகளவில் ஏறத்தாழ 2.5 பில்லியன் வயிற்றுப்போக்கு நோயாளிகள் பந்தியப்பட்டு அதில் ஐந்து அகவைக்கும் குறைவான 1.5 மில்லியன் குழந்தைகள் இறந்துள்ளனர். இவற்றில் பாதிக்கும் மேலானவர்கள் ஆப்பிரிக்கா மற்றும் தெற்காசியாவைச் சேர்ந்தவர்கள். இது இருபதாண்டுகளுக்கு முன்பிருந்த ஆண்டுக்கு 5 மில்லியன் இறப்பு வீதத்தை விடக் குறைந்துள்ளது. இந்த வயதினரிடையே இறப்புக்கு நுரையீரல் அழற்சிக்கு (17%) அடுத்து இரண்டாவது முக்கிய காரணமாக (16%) விளங்குகிறது.

## மேற்கோள்கள்


## வெளியிணைப்புகள்
* பயணிகள் வயிற்றுப்போக்கு

பகுப்பு:சமிபாட்டுத் தொகுதி நோய்கள்
உரோமைக் குடியரசு

**உரோமைக் குடியரசு** உரோம நாகரீகம் குடியரசு அரசமைப்பாக இருந்த கால கட்டத்தைக் குறிக்கிறது. முடியரசாக இருந்த உரோம நகர் கிமு 508 இல் குடியரசானது. ஒவ்வொரு ஆண்டும் கோன்சல்கள் எனப்பட்டும் இரு அதிகாரிகள் செனேட் அவையினால் வாக்கெடுப்பு மூலம் தேர்ந்தெடுக்கப்பட்டு, குடியரசை நிருவகித்தனர். காலப்போக்கில் ஒரு விரிந்த அரசியலமைப்புச் சட்டமும் உருவானது. அதில் அரசின் ஒவ்வொரு பிரிவின் அதிகாரங்கள் தெளிவாக வரையறுக்கப்பட்டு ஒவ்வொரு அங்கமும் முழு அதிகாரத்தைக் கையிலெடுக்காவண்ணம் அதிகாரத் தடைகளும் ஏற்படுத்தப்பட்டிருந்தன. தேசிய நெருக்கடி காலங்களைத் தவிர அதிகாரிகளின் பதவிக் காலம் ஓராண்டாக குறுக்கப்பட்டிருந்தது. எந்த வொரு தனி மனிதனும் குடியரசு மீது சர்வாதிகாரம் செலுத்த முடியாதவாறு கட்டமைப்புகள் உருவாக்கப்பட்டிருந்தன.

ஆனால் உரோமக் குடியரசு படையெடுப்புகளாலும் பிற நாட்டுக் கூட்டணிகளாலும் அளவில் பெருகியதால், குடியரசு நிருவாக முறை கொஞ்சம் கொஞ்சமாக நீர்த்துப் போனது. அதிகாரம் ஒரு சில செல்வாக்கு வாய்ந்த செனேட்டர்கள் கையில் தங்கியதால், அவர்களுக்குள் அடிக்கடி மோதல்கள் ஏற்பட்டன. உள்நாட்டுப் போர் மூழ்வது வழக்கமானது. கிமு முதலாம் நூற்றாண்டின் இறுதியில் தொடர்ச்சியாக பல உள்நாட்டுப் போர்கள் நிகழ்ந்தன. அவற்றின் இறுதியில் வெற்றி பெற்ற ஆக்ட்டேவியன் அகஸ்ட்டஸ் என்ற பெயரில் பேரரசராகத் தன்னை அறிவித்துக் கொண்டார். குடியரசு கலைக்கப்பட்டு உரோமைப் பேரரசு உருவானது.

## மேற்கோள்கள்

பகுப்பு:உரோமைப் பேரரசு
பகுப்பு:ஆபிரிக்காவின் முன்னாள் நாடுகள்
பகுப்பு:ஆசியாவின் முன்னாள் நாடுகள்
பகுப்பு:ஐரோப்பாவின் முன்னாள் நாடுகள்
உப்புமா

**உப்புமா** அல்லது *உப்மா* என்பது தென்னிந்தியாவைப் பூர்விகமாகக் கொண்ட இந்தியாவின் பிரபலமான சிற்றுண்டியாகும். உப்பும் மாவும் சேர்ந்த கலவையே உப்புமா ஆகும். மிகக்குறைவான செய்பொருட்களைக் கொண்ட உப்புமா சுலபமாக தயாரிக்கப்படுவதாலும், சிறந்த சுவையுடையதாக இருப்பதாலும் பெரும்பான்மையான மக்களால் விரும்பப்படுகிறது. 

உப்புமா பெரும்பாலும் ரவை கொண்டு செய்யப்படுகிறது. அரிசி உப்புமா, அரிசி ரவை உப்புமா, கோதுமை ரவை உப்புமா, சேமியா உப்புமா, ஜவ்வரிசி உப்புமா, பிரட் உப்புமா, ஓட்ஸ் உப்புமா, இட்லியை உதிர்த்து செய்யப்படும் இட்லி உப்புமா எனப் பலவகை உப்புமாக்கள் உள்ளன. உப்புமா சர்க்கரையுடனோ அல்லது சட்னியுடனோ சேர்த்து உண்ணப்படுகிறது.

## மேற்கோள்கள்

பகுப்பு:இந்திய உணவுகள்
பகுப்பு:கேரள சமையல்
பகுப்பு:தமிழர் சமையல்
கம்பு உணவுகள்

நவதானியங்கள் என அழைக்கப்படும் தானியங்களில் ஒன்றான கம்பு என்ற தானியத்தில் செய்யப்படும் உணவுகள் அனைத்தும் கம்பு உணவுகள் என்று அழைக்கப்படுகின்றன. இதில் செய்யப்படுகின்ற கம்பஞ்சோறு, கம்பங்கூழ் போன்றவை மிகச் சிறந்த உணவுகளாகும். தமிழர்களின் ஆரோக்கியமான சத்து நிறைந்த உணவு **கம்பஞ் சோறு**. இதை நீரில் வேக வைத்து செய்யப்படும் உணவு பதார்த்தம் ஆகும். இச்சோற்றுக்கென, கம்பு உடைப்பில் தனி முறையே உள்ளது. அதன்படி, செய்தால் கம்பஞ்சோறு, குழையாமல் அரிசிச் சோற்றினைப் போலவே கொஞ்சம் தனித்தனியாக ஈரப்பதத்துடன் கிடைக்கும். இதனை 'கம்பஞ் சாதம்' என்றும் சொல்வர். இது தமிழர்களின் மிகப்பழமையான உணவாகும். இந்தக் 'கம்பஞ் சாதம்' பெரும்பாலும் மதிய நேரங்களில் உண்ணப்படுகிறது. இதை மோருடன் சேர்த்து உண்ணும் போது உடல் வெப்பத்தை குறைக்கும் தன்மை உடையதால் வேளாண்மை செய்யும் மக்களே அதிகம் விரும்பி உண்கின்றனர். இரவு நேரங்களில் சூடாக குழம்புகளுடன் சேர்த்து உண்ணப்படுகிறது. கம்பு கூழ்,களி,அடை,தோசை, உருண்டை போன்ற பதங்களாகவும் செய்யப்படுகிறது. இப்பொழுது நகர்புறங்களில் கோடைக் காலங்களில் தள்ளுவண்டி கடைகளில் கூழாகவும் கிடைக்கிறது.

பகுப்பு:தமிழர் உணவுகள்
செதிலிறகுப் பூங்குயில்

**செதிலிறகுப் பூங்குயில்** (***தாசிலோபசு குமிங்கி***) என்பது குக்லிடே குடும்பத்தில் தாசிலோபசு பேரினத்தில் உள்ள ஒரு பறவை சிற்றினமாகும். இது பிலிப்பீன்சு நாட்டில் மட்டும் காணப்படும் அகணிய உயிரி ஆகும்.

## விளக்கம்
பெரியது, தலை மற்றும் தொண்டையில் ஒரே மாதிரியான நெகிழிப் போன்ற இறகுகளுடன் கூடியது. இதன் நெஞ்சுப் பகுதி பழுப்பு நிறத்திலும் கழுத்து வெண்மையாயும் இருக்கும். தொண்டையின் கீழ் மையத்திலிருந்து மேல் மார்பகம் வரை கருப்பு செதில் போன்ற இறகுகளுடன் முனையப்பட்டுள்ளது. . மேல் முதுகு கீழ் மார்பகத்தில் கசுகொட்டை நிறத்தில் தொடர்ச்சியான வளைவை உருவாக்குகிறது. பின்புறம், இறக்கைகள் மற்றும் வெள்ளை-முனை வால் கீழ் வயிற்றில் மற்றும் வால் மூடியின் கீழ் பளபளப்பான கருப்பு.சாம்பல் நிறத்திலமைந்த இதன் தலை தனித்துவமான செதிலமைப்பைக் கொண்டிருக்கும். ஆண் பெண் பறவைகள் ஒரே மாதிரியாக இருக்கும்

## மேற்கோள்கள்

* பன்னாட்டு பறவை வாழ்க்கை 2004.  Phaenicophaeus cumingi.   2006 IUCN Red List of Threatened Species.  Downloaded on 24 July 2007.

பகுப்பு:பூங்குயில்கள்
பகுப்பு:ஆசியப் பறவைகள்
பகுப்பு:அகணிய உயிரிகள்
கொண்டைப் பூங்குயில்

**கொண்டைப் பூங்குயில்** (***Phaenicophaeus superciliosus***) என்பது குயிற் குடும்பத்தில் பூங்குயில் பேரினத்தில் உள்ள ஒரு பறவையாகும். இது தனித்துவமான கரடான செந்நிறக் கொண்டையைக் கொண்டிருக்கும்.

கொண்டைப் பூங்குயில் பிலிப்பீன்சுக்குத் தனிச் சிறப்பான இனமாகும். இதன் இயற்கை வாழிடம் துணை அயன மண்டல மற்றும் அயன மண்டல ஈரலிப்பான தாழ்நிலக் காடுகளாகும்.

## மேற்கோள்கள்

* BirdLife International 2004.  Phaenicophaeus superciliosus.   2006 IUCN Red List of Threatened Species.   Downloaded on 24 July 2007.

பகுப்பு:பூங்குயில்கள்
பகுப்பு:ஆசியப் பறவைகள்
வயிற்று வலி

**வயிற்று வலி ** (Abdominal pain அல்லது stomach ache) தற்காலிக நோய்கள் அல்லது  கடுமையான நோய்களுடைய அறிகுறியாக இருக்கலாம். பல நோய்கள் இந்த அறிகுறியைக் கொண்டிருப்பதால் எந்தக் காரணத்தால் வயிற்றுவலி உண்டானது என்பதைக் கண்டுபிடிப்பது  மிகவும் சிக்கலானதாகும். இது மிகவும் பொதுவான நோயாகும். பெரும்பாலான நேரங்களில் இது அபாயமில்லாததும் தானே சரியாகிவிடக் கூடியதுமானது. இருப்பினும் சில கடுமையான நோய்களுக்கு இது அறிகுறியாக அமையும்போது உடனடி மருத்துவம் தேவைப்படும்.

## மேலும் அறிய
*.

பகுப்பு:வலி
பகுப்பு:வயிற்றுவலி நோய்கள்
ஒற்றப்பாலம்

**ஒற்றப்பாலம்** பாலக்காடு மாவட்டத்தில் உள்ள ஓர் ஊர். ஒற்றப்பாலம் வட்டத்தின் தலைநகரும் இதுவே. இவ்வூர் பாரதப்புழா ஆற்றின் கரையில் அமைந்துள்ளது. சொர்ணூர்-பாலக்காடு இருப்புப்பாதை இவ்வூரின் வழியாகச் செல்கிறது. மலையாளமே இங்கு பேசப்படும் முதன்மையான மொழி.

## இவ்வூரைச் சேர்ந்த புகழ்பெற்றோர்
* வித்யா பாலன் - நடிகை
* கௌதம் மேனன் - திரைப்பட இயக்குநர்.

## மேற்கோள்கள்


பகுப்பு:பாலக்காடு மாவட்டத்தில் உள்ள ஊர்களும் நகரங்களும்
கோமட்சு லிமிடெட்

**கோமட்சு லிமிடெட்** (Komatsu Limited, 株式会社小松製作所) அல்லது **கோமட்சு** கட்டுமானம், சுரங்கம்,  படைத்துறைக் கருவிகள், அச்சு இயந்திரங்கள்,  மற்றும் வெப்ப மின்னோட்ட ஜெனரேட்டர்கள் போன்ற தொழில்துறை கருவிகள் உற்பத்தி செய்யும் ஒரு பன்னாட்டு நிறுவனம். இதன் தலைமையகம் ஜப்பானில் உள்ள டோக்கியோவில் மினட்டோவை என்னும் இடத்தில் உள்ளது. கோமட்சு உலகின் இரண்டாவது பெரிய  கட்டுமான கருவிகள் மற்றும் சுரங்க இயந்திரங்கள் உற்பத்தி செய்யும் நிறுவனம்.

## மேற்கோள்கள்

பகுப்பு:தொழில்நுட்ப வணிக நிறுவனங்கள்
நிப்பான் ஆயுள் காப்பீட்டு நிறுவனம்

**நிப்பான் ஆயுள் காப்பீட்டு நிறுவனம்** (Nippon Life Insurance Company, 日本生命保険相互会社) இரண்டாவது மிகப்பெரிய சப்பானிய ஆயுள் காப்பீட்டு நிறுவனம். நிப்பான் லைப் அசூரன்சு கம்பெனி (Nippon Life Assurance Co., Inc) என இது 1889 ஆம் ஆண்டு நிறுவப்பட்டது. முதன்முதலாக 1898 இல் பங்கு இலாபம் பகிர்ந்தளித்தது.

## பொதுத் தகவல்கள்
*அலுவலர்: 66,437
*நிதித்திகை சேர்ப்பு : 40,957 பில்லியன் யென் ( 200 பில்லியன் அமெரிக்கக் டாலருக்கும் அதிகம்)
*மொத்த நிறுவன நிலைமதிப்பு : 432.716  பில்லியன் அமெரிக்க டாலர் (2006)

## தலைமையகம்
*5-12 இம்பாழ்சி சன்ச்சோம் (Imabashi Sanchōme), சுவோ-கு, ஒசாக்கா, ஒசாக்கா, சப்பான்

## மேற்கோள்களும் அடிக்குறிப்புகளும்


## வெளியிணைப்புகள்
*நிறுவன வலைத்தளம் (சப்பான் மொழியில்)
*நிறுவன வலைத்தளம் 

பகுப்பு:வணிக நிறுவனங்கள்
ஹிரோஷிமா எலக்ட்ரிக் ரயில்வே

**ஹிரோஷிமா எலக்ட்ரிக் ரயில்வே கம்பெனி லிமிடெட்** (*Hiroshima Electric Railway Co., Ltd*, 広島電鉄株式会社) ஜூன் 18, 1910 ல் நிறுவப்பட்ட ஒரு ஜப்பானியப் போக்குவரத்து நிறுவனம். ஹிரோஷிமா நகரம் மற்றும் அதன் சுற்றுப்புறங்களில் சுற்றி அமிழ் தண்டூர்திகள் மற்றும் பேருந்துகளை இந்நிறுவனம் இயக்குகிறது.

பகுப்பு:வணிக நிறுவனங்கள்
பகுப்பு:சப்பான்
ஜே. டி. ஜெரி

**ஜே. டி.** (*J.D*) மற்றும் **ஜெரி** (*Jerry*) என்பவர்கள் தமிழ்த் திரைப்பட இயக்குநர்கள். இவர்கள் இருவரும் ஒரு குழுவாக இனைந்து பல திரைப்படங்களுக்கு கதைகள் எழுதியுள்ளனர். இவர்கள் இயக்கிய முதல் தமிழ்த் திரைப்படமான உல்லாசம், அமிதாப் பச்சன் தயாரிப்பில் 1997ல் வெளிவந்தது. உல்லாசம் திரைப்படத்தில் முன்னணி கதாப்பாத்திரங்களில் அஜித் குமாரும், விக்ரமும் நடித்துள்ளனர். 2003ல் வெளிவந்த மற்றொரு தமிழ்த் திரைப்படமான விசில் என்பதையும் இவர்கள் இயக்கியுள்ளனர். மேலும் இவர்கள் பல்வேறு தொலைக்காட்சித் தொடர்களை இயக்கி வருகின்றனர்.

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
ஆரி பாட்டர் அண்டு த கோப்லட்டு ஆப் பயர் (நூல்)

[thumb | வலது | [ஆரி பாட்டர் அண்டு த கோப்லட்டு ஆப் பயர் (திரைப்படம்)|''ஆரி பாட்டர் அண்டு த கோப்லட்டு ஆப் பயர்'' (2005) திரைப்படத்தில் பயன்படுத்தப்பட்ட 'நெருப்புக் கோப்பை' (படப்பிடிப்புச் சொத்து)|403x403px]]
**ஆரி பாட்டர் அண்டு த கோப்லட்டு ஆப் பயர்** (*Harry Potter and the Goblet of Fire*; ) என்பது ஆரி பாட்டர் புனைவுத்தொடரின் நான்காம் புதினம் ஆகும். பிரித்தானிய எழுத்தாளர் சே. கே. ரௌலிங் இயற்றிய இப் புதினம், 8 சூலை 2000 அன்று வெளியானது. ஐக்கிய அமெரிக்காவில் மட்டும் 30 இலட்சம் படிகள்  முதல் வாரத்தில் விற்றுத்தீர்ந்தன. இப்புனைவு 2001ல் இயுகோ விருது பெற்றது. ஆரி பாட்டர் புனைவுகளில் இவ்விருது பெற்ற ஒரே புனைவு இதுவாகும். 

15 நவம்பர் 2005 அன்று இப் புதினம் இதே பெயரில் திரைப்படமாக வெளியானது.

## பரவலர் பண்பாட்டில்
''பொல்லாதவன்'' (2007) திரைப்படத்தின் ஒரு காட்சியில், கதைத் தலைவர் பிரபு சங்கர் (தனுஷ்) தன் காதலி ஹேமா (ரம்யா) உடனான உரையாடல் முயற்சி குறித்துத் தன் நண்பர்களிடம் நினைவுகூருகிறார். அப்போது அவர் நண்பர்களுள் ஒருவரான குமார் (கருணாஸ்) அவரிடம் அரைகுறை ஆங்கிலத்தில் "Excuse me Prabu. Girl's touching, hand problem. The same Harry Potter also deal the same problem, this chapter" என்று சொல்லி தான் படித்துக்கொண்டிருக்கும் *கோப்லட்டு ஆப் பயர்* (British Adult Edition)  நூலின் ஒரு பகுதியை பிரபுவுக்கும் மற்றவர்களுக்கும் தெரியும்படி நீட்டுகிறார். இந்த வரியின் பிற்பகுதி ("Harry Potter also deal the same problem"), ஏதேனும் ஒரு சூழலில் தம்மையும் தொடர்புபடுத்திப் பார்க்கும் தமிழ் சமூக ஊடகர்களால் பரவலாக மேற்கோள் காட்டப்படும் சுட்டனாக விளங்குகிறது.

## குறிப்புகள்

## மேற்கோள்கள்

04
அமிதாப் பச்சன் கார்ப்பரேசன் லிமிடெட்

**அமிதாப் பச்சன் கார்ப்பரேசன் லிமிடெட்** என்பது இந்தியாவிலுள்ள ஒரு பொழுதுபோக்கு நிறுவனம். இந்த நிறுவனம் திரைப்படங்கள் தயாரிப்பு மற்றும் நிகழ்ச்சிகள் மேலாண்மை நிபுணத்துவம் போன்றவற்றில் ஈடுபட்டுவருகிறது. 

## நிறுவனத்தின் சில படங்கள்
* விஹிர்
* பா
* அக்ஸ்
* மேஜர் சாப்
* உல்லாசம்
* பம்பாய்
* விஹீர் மராத்தி
* ஷமிதாப்

## மேற்கோள்கள்

## வெளி இணைப்புகள்
* A.B.C.L. at imdb

பகுப்பு:இந்தியத் திரைப்படத் தயாரிப்பு நிறுவனங்கள்
பகுப்பு:மும்பையில் உள்ள திரைப்படத் தயாரிப்பு நிறுவனங்கள்
பகுப்பு:தமிழ்த் திரைப்படத் தயாரிப்பு நிறுவனங்கள்
விசில்

***விசில்*** (*Whistle*) என்பது 2003 ஆம் ஆண்டில் ஜே. டி. ஜெரி இயக்கத்தில் வெளியான தமிழ்-மொழி திகில் திரைப்படம் ஆகும். இது  1998 இல் வெளியான 'அர்பன் லெஜன்ட்' என்ற ஆங்கில திகில் படத்தின் மறு ஆக்கம் ஆகும். இந்த படத்தின் கதாநாயகனாக விக்ரமாதித்யா நடித்துள்ளார். முக்கோணக் காதல்கதை அமைந்த இந்தப் படத்தில் காயத்திரி ரகுராம் மற்றும் செரின் ஆகியோர் கதாநாயகிகளாக நடித்துள்ளனர்.

விசில் படம் 4 ஜூலை 2003 ஆம் ஆண்டு வெளியாகி சராசரியாக வசூல் செய்தாலும், டி. இமான் இசையமைத்த அதன் இசை வெற்றி பெற்றது. மேலும் விவேக்கின் நகைச்சுவைவையும் படத்தின் வெற்றிக்கு முக்கியமானது.

## நடிகர்கள்
* விக்ரமாதித்யா - ஜீவா
* காயத்திரி ரகுராம் - அஞ்சலி
* செரின் - மாயாவதி
* விவேக் - சகாதேவன்
* மயூரி - ஷர்மி
* திவ்யதர்சினி - சரஸ்வதி
* பானு சந்தர் - சையத்
* சீனு மோகன்
* வைஷ்ணவி - ஸ்வேதா
* லிவிங்ஸ்டன் - பேராசிரியர் பன்னீர்செல்வம்
* செந்தில் - கல்லூரி கேண்டீன் பொறுப்பாளர்
* மயில்சாமி - சகாதேவனின் நண்பர்
* மனோரமா - வினோத்தின் அம்மா
* ராஜ் கபூர் - பாஜி
* மனோபாலா - கல்லூரி பேராசிரியர்
* தேனி குஞ்சரம்மாள் - சகாதேவனின் பாட்டி
* என். மாத்ருபூதம் - வைத்தியராக (சிறப்புத் தோற்றம் )
* சிவா - (மதிப்பீடு செய்யப்படாத வேடம்)
* பிரேம்ஜி அமரன் - (மதிப்பீடு செய்யப்படாத வேடம்)

## தயாரிப்பு
இந்த படம் உல்லாசம் மற்றும் பாண்டவர்கள் படத்திற்கு பிறகு இயக்குநர் ஜே. டி. ஜெரியின் மூன்றாவது படம் ஆகும். இந்தி மொழி விளம்பரங்களில் நடித்த புதுமுக நடிகர் விக்ரமாதித்யா இந்தப் படத்தின் மூலம் கதாநாயகனாக அறிமுகமாகிறார். தமிழில் உருவாகும் முதல் கல்லூரி சார்ந்த முதல் திகில் படம் இதுவாகும். இது மீடியா ட்ரீம்ஸ் தயாரிக்கும் 6வது படம் ஆகும்.

## இசை
இப்படத்திற்கு டி. இமான் இசையமைத்தார். புதுமுகம் அனிதா சந்திரசேகர் பாடிய "அழகிய அசுரா" பாடல் பிரபலமடைந்தது. சிலம்பரசனும், ஐஸ்வர்யா ரஜினிகாந்த்தும் ஒரு பாடலை பாடினர்.

## மேற்கோள்கள்

## வெளி இணைப்புகள்
* 

பகுப்பு:2003 தமிழ்த் திரைப்படங்கள்‎
பகுப்பு:தமிழ் திகிற் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
தோஷிபா

**தோஷிபா நிறுவனம்** (*Toshiba Corporation*, 株式会社東芝) டோக்கியோவைத் தலைமையிடமாகக் கொண்ட ஒரு ஜப்பானிய பன்னாட்டு  நிறுவனம். தோஷிபா நிறுவனத்தின் முக்கியமான வணிக பொருட்கள் - தொலைக்காட்சிகள், மடிக்கணினிகள், நுகர்வோர் பொருட்கள் மற்றும் பிற மின்னணு சாதனங்கள்.

## மேற்கோள்கள்

பகுப்பு:தொழில்நுட்ப வணிக நிறுவனங்கள்
பகுப்பு:சப்பான்
பகுப்பு:கணினி வன்பொருள் நிறுவனங்கள்
பகுப்பு:மின்னணுவியல் நிறுவனங்கள்
பகுப்பு:டோக்கியோ பங்குச் சந்தையில் பட்டியலிடப்பட்டுள்ள நிறுவனங்கள்
மணிப்புரியம்

**மணிப்புரியம்** (*Manipuri*, মণিপুরি) அல்லது **மேதி மொழி** (*Meitei-lon*, মৈতৈলোন্, *Meitei-lol*, মৈতৈলোল্) என்பது, வடகிழக்கு இந்தியாவிலும், வங்காளதேசம், மியான்மார் நாடுகளிலும் பேசப்படும் மொழியாகும். குறிப்பாக இந்தியாவிலுள்ள மணிப்பூரில் மாநிலத்தில் அதிகமானோரும், அசாம், திரிபுரா மாநில மக்களால் குறைந்த அளவிலும் பேசப்படுகிறது. இந்திய அலுவலக மொழிகளுள் ஒன்றாக <small>(பட்டியல்-8)</small> இருக்கிறது. இது பர்மிய மொழிகளுள் ஒன்றும் ஆகும். மேலும், நாகா மொழிகளின்  பண்புகளுடனும் ஒத்துவருகிறது. இந்தியாவில் இம்மொழியை, ஏறத்தாழ 15 இலட்சம் மக்கள் பேசுகின்றனர்.

1992-ஆம் ஆண்டு, இந்திய அரசியலமைப்பில் ஆட்சி மொழிகளைத் தன்னகத்தே கொண்டுள்ள பட்டியல்-8-இல், இம்மொழியும் இணைக்கப் பட்டது. இவ்விணைப்பை, 71வது இந்திய அரசியலமைப்பு சட்டத்திருத்தம் நிறைவேற்றியது. அதனால் **மணிப்புரியம்**, இந்திய ஆட்சிமொழிகளில் ஒன்றானது.

## மொழியின் தன்மைகள்
*இது பிராமிய மொழிக்குடும்பத்திலுள்ள அபுகிடா எழுத்துமுறையை உள்ளடக்கியுள்ளது.
*இம்மொழியில் 15 மெய்யெழுத்துகளே உள்ளன. மற்றும் 9 மெய்யெழுத்துக்களை அசாமியம், வங்க மொழியில் இருந்தும் எடுத்துக் கையாளப்படுகிறது.
*1891-இல் ஆங்கிலேயர் இம்மொழி பேசுவோரிடம், அசாமியம், வங்களாம் மொழிகளை வற்புறுத்தி பயன்படுத்த செய்ததால்,  இம்மொழியின் பெரும்பாலான எழுத்துமுறை அழிக்கப்பட்டு விட்டது. எனினும், இந்திய அரசின் முயற்சியால் இம்மொழியின் எழுத்துமுறை வளர்ந்து வருகிறது.

## மணிப்புரிய எண்களின் ஒலிப்பு
1 - *அம*, 2 - *அனி*, 3 - *அகும்*, 4 - மரி, 5 - *மேன்க*, 6 - *தருக்*, 7 -*தரட்*, 8 -நிய்பன், 9 - *மபன்*, 10 -*ட்டர*

## மேற்கோள்கள்

## வெளி இணைப்புகள்

பகுப்பு:இந்திய மொழிகள்
பகுப்பு:மணிப்பூர்
பகுப்பு:அசாம்
பகுப்பு:திரிபுரா
பகுப்பு:மியான்மார்
சம்சுங் இலக்ட்ரோனிக்ஸ்

**சாம்சங் எலக்ட்ரானிக்ஸ்** (*Samsung Electronics* ) தென் கொரியாவில் உள்ள சியோல் நகரைத் தலைமையிடமாக கொண்ட நிறுவனம். 1969 ஆம் ஆண்டு நிறுவப்பட்ட இது உலகின் மிகப்பெரிய மின்னணு நிறுவனமாகும்.

## மேற்கோள்கள்

பகுப்பு:வணிக நிறுவனங்கள்
பகுப்பு:கணினி வன்பொருள் நிறுவனங்கள்
எல்ஜி எலெக்ட்ரானிக்ஸ்

**எல்ஜி எலெக்ட்ரானிக்ஸ்** (*LG Electronics*, கொரிய மொழி: LG전자) தென் கொரியாவில் உள்ள சியோல் நகரைத் தலைமையிடமாகக் கொண்ட பன்னாட்டு மின்னணு நிறுவனம். இது உலகம் முழுவதிலும் 119 துணை நிறுவனங்களையும் 82,000 தொழிலாளர்களையும் கொண்ட எல்ஜி குழுமத்தின் ஒரு பகுதி. 2011ம் ஆண்டு தொலைக்காட்சிப் பெட்டிகள் தயாரிப்பில் உலகின் இரண்டாவது மிகப்பெரிய நிறுவனமாக இந்நிறுவனம் இருந்தது. இந்நிறுவனம் 1958 ஆம் ஆண்டு நிறுவப்பட்டது.

எல்ஜி எலெக்ட்ரானிக்ஸ் தற்போது நான்கு வணிக அலகுகளைக் கொண்டு இயங்குகிறது. இவை வீட்டுப் பொழுதுபோக்கு (Home Entertainment), நகர் தொலைத்தொடர்பு (Mobile Communications), வீட்டுக் கருவிகளும் வளித் தீர்வுகளும் (Home Appliances & Air Solutions), தானுந்துக் கூறுகள் (Vehicle Components) என்பவை ஆகும். எல்ஜி எலெக்ட்ரானிக்ஸ் நிறுவனம் செனித் நிறுவனத்தின் உரிமையாளராக இருப்பதுடன் எல்ஜி டிஸ்பிளே () நிறுவனத்தின் 37.9 வீதப் பங்குகளையும் தனது கட்டுப்பாட்டில் வைத்துள்ளது.

## மேற்கோள்கள்

பகுப்பு:தொழில்நுட்ப வணிக நிறுவனங்கள்
பகுப்பு:தென் கொரியா
பகுப்பு:கணினி வன்பொருள் நிறுவனங்கள்
பகுப்பு:மின்னணுவியல் நிறுவனங்கள்
பகுப்பு:பன்னாட்டுப் பெருநிறுவனங்கள்
சீமென்ஸ்

**சீமென்ஸ் ஏஜி** (*Siemens*, German pronunciation: [ˈziːməns]) ஒரு ஜெர்மானிய பொறியியல் நிறுவனம்.  வெர்னர் வோன் சீமன்ஸ் என்பவரால் 12 அக்டோபர் 1847 அன்று நிறுவப்பட்டது. பெர்லின், மியூனிக் மற்றும் எர்லங்கேன் ஆகிய ஊர்களில் இதன் சர்வதேச தலைமையகங்கள் அமைந்துள்ளன. இந்நிறுவனம் மூன்று முக்கிய வர்த்தக பிரிவுகளை கொண்டிருக்கிறது - அவை தொழில்துறை, ஆற்றல், மற்றும் சுகாதாரம். சீமென்ஸ் ஏஜி பிராங்க்ஃபுர்ட் பங்கு சந்தையில் பட்டியலிடப்பட்டுள்ளது, மேலும் மார்ச் 12, 2001 முதல் நியூயார்க் பங்குச் சந்தையிலும் பட்டியலிடப்பட்டுள்ளது.

## மேற்கோள்கள்

பகுப்பு:செருமானிய வணிக நிறுவனங்கள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
அவிவா

**அவிவா பிஎல்சி** (*Aviva plc*) (, ) இங்கிலாந்தில் உள்ள லண்டனை தலைமையிடமாக கொண்ட உலகக் காப்புறுதி நிறுவனம் ஆகும். இது நிகர காப்பீட்டு சந்தா வருவாய் அடிப்படையில் உலகின் ஆறாவது மிகப்பெரிய காப்பீட்டு நிறுவனமாகும். மேலும் 28 நாடுகளில் 53 மில்லியன் வாடிக்கையாளர்களை கொண்டுள்ளது.

## மேற்கோள்கள்

பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
மணியம் (ஓவியர்)

**மணியம்** என்ற புனைபெயரில் புகழ்பெற்ற **டி. யூ. சுப்பிரமணியம்** (சனவரி 26, 1924 – 1968) ஓர் சிறந்த கதை விளக்கும் ஓவியராக விளங்கினார். கல்கி கிருஷ்ணமூர்த்தியின் பொன்னியின் செல்வன், சிவகாமியின் சபதம் ஆகிய வரலாற்றுப் புதினங்களுக்கு அதன் கதாபாத்திரங்கள் வாசகர்களின் மனதில் நிலைக்குமாறு இதழோவியம் வரைந்து புகழ்பெற்றார். 

’பொன்னியின் செல்வன்’ நூலின் முன்னுரையில் இராஜாஜி, ஓவியர் மணியத்தின் ஓவியங்கள் நல்லவர்களையும் திருடத் தூண்டும் அளவு சிறப்பாக உள்ளதால், நூல்களை பத்திரமாக பாதுகாக்கும்படி நூலகர்களையும், புத்தகத்தை படித்துவிட்டு திருப்பித் தர வாடகைக்குக் கொடுப்பவர்களுக்கும் நகைச்சுவையாக அறிவுறுத்தும் பெருமை பெற்றவை இவரது ஓவியங்கள்.

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## மேற்கோள்கள்

## வெளி இணைப்புகள்
ஓவியர் மணியம் - 

பகுப்பு:தமிழக ஓவியர்கள்
பகுப்பு:1924 பிறப்புகள்
பகுப்பு:1968 இறப்புகள்
அலையன்ஸ்

**அலையன்ஸ்** (*Allianz*) ஜெர்மனி உள்ள மியூனிக் நகரைத் தலைமையிடமாக கொண்டு உலகளாவிய நிதி சேவைகள் செய்யும் நிறுவனம். இதன் முக்கிய வணிகம் காப்பீடு. 5 பிப்ரவரி 1890 அன்று பெர்லினில் அலையன்ஸ் காப்பீடு  நிறுவனம் ‎உருவாக்கப்பட்டது. அதன் தலைமையகம் 1949ல் முனிக் நகருக்கு மாற்றப்பட்டது.

## மேற்கோள்கள்

பகுப்பு:செருமானிய வணிக நிறுவனங்கள்
ஐடிசி லிமிடெட்

**ஐடிசி லிமிடெட்** (*ITC Limited*) () இந்தியாவில் கொல்கத்தாவைத்  தலைமையிடமாகக் கொண்ட பொதுப் பங்கு நிறுவனமாகும்.  இந்நிறுவனம் கொல்கத்தாவில் அதன் பதிவு அலுவலகத்தை கொண்டிருக்கிறது. இந்நிறுவனம் இந்தியா முழுவதும் 60 க்கும் மேற்பட்ட இடங்களில் 26,000 க்கும் மேற்பட்ட ஆட்களை பணியமர்த்தியுள்ளது; ஃபோர்ப்ஸ் 2000 பட்டியலிலும் இடம் பெற்றுள்ளது. சிகரெட்டுகள், பயணியர் விடுதிகள், காகிதப் பொருட்கள், அட்டைப்பெட்டிகள், வேளாண் பொருள் ஏற்றுமதி என பல துறை வர்த்தகத்தில் ஈடுபட்டுள்ளது.

## மேற்கோள்கள்

பகுப்பு:இந்திய நிறுவனங்கள்
பகுப்பு:நிப்டி 50 நிறுவனங்கள்
வலையேற்றம்

இணைய பக்கங்களை வலையமைப்பு வழங்கணினி (Server) யில் பதிவேற்றம் செய்வது **வலையேற்றம்** (*Hosting / Web Hosting*) ஆகும். இணைய வழங்கணினியில் பதிவேற்றப்பட்ட பக்கங்களையே பயனாளர்கள் காண இயலும்.

இணையபக்கங்கள் ஹெச் டி எம் எல் (HTML) போன்ற நிரல் குறையீட்டு மொழிகளால் உருவாக்கப்படுகின்றன. அவை வெறும் எழுத்துநடை கோப்புகளாகும். இக்கோப்புகள் சில் சிறப்புக் குறியீடுகள் (Tag) இணைய உலவிகள் அந்த கோப்பை எவ்வாறு காட்ட வேண்டும் என்பதற்காக அமைந்த குறியீடுகளாகும். உலாவிகள் குறியீடுகளின் படி செயல்பட்டு உரைநடை பகுதியை மட்டும் பயனாளருக்கு  காட்டும். இந்த பக்கங்களே இணைய பக்கங்களாகும். அவை வழங்கணினியில் பாதுகாக்கப்படுகிறது.

## வெளி இணைப்புகள்
Web Hosting  வலையேற்றம்

பகுப்பு:இணைய நெறிமுறைகள்
பகுப்பு:கணினிப் பிணையமாக்கம்
ஆயக்காரன்புலம்

**ஆயக்காரன்புலம்** தமிழ்நாட்டில் நாகப்பட்டினம் மாவட்டத்தில் வேதாரண்யம் வட்டத்திற்குட்பட்ட ஒரு பெரிய வருவாய் கிராமம் ஆகும்.  இந்தக் கிராமம் ஆயக்காரன்புலம்-1, 2, 3, 4 சேத்தி என நான்கு ஊராட்சிகளாக செயல்படுகிறது. நான்கு பிரிவிற்கும் நான்கு ஊராட்சி மன்றத் தலைவர்கள் செயல்படுகின்றனர். ஆயக்காரன்புலம் என்ற பெயர் பல நூற்றாண்டுகளுக்கு முன்னர் கம்பரால் பெயர் பெற்றது என்ற வரலாறும் இங்கு பேசப்படுகிறது.

## பள்ளிகள்

* ஆயக்காரன்புலம்-2 ம் சேத்தியில் ஆண்கள் மட்டுமே பயிலக்கூடிய இரா.நடேசனார் அரசு மேனிலைப் பள்ளி உள்ளது. 
* ஆயக்காரன்புலம்-3ம் சேத்தியில் பெண்களுக்கான பள்ளி உள்ளது. 

## மழை மாரியம்மன் கோயில்

ஆயக்காரன்புலம் 1, 2ம் சேத்திக்கு பொதுவாக திங்கள் சந்தையடியில் மழைமாரியம்மன் கோயில் உள்ளது. இக்கோயிலில் ஆடி மாதம் கடைசி வாரம் ஆடித்திருவிழா நடைபெறும். இவ்விழாவிற்கு ஆயக்காரன்புலம் வருவாய் கிராமத்தினர் அனைவரும் சேர்ந்து கொண்டாடுகின்றனர்.  

## கோவிலின் சிறப்புகள்
ஆயக்காரன்புலம் 3ஆம் சேத்தியில் சுயம்பு ஸ்ரீகலிதீா்த்த அய்யனாா் கோவில் உள்ளது.இக்கோவிலில் பக்தா்கள் பிராத்தனை செய்தால் அனைத்தும் நடக்கும் என்பது மக்ளின் நம்பிக்கை   அனைத்து மதத்தினரும் வந்து செல்கின்றனா்.இங்கு பக்தா்கள் இரவில் தங்கி அய்யனை வழிபட்டும் தங்குவதற்கும் வசதிகள் செய்யப்பட்டுள்ளன.

**நாடகக்கலை**
தமிழகத்தில் அழிந்து வரும் கலையான மேடை நாடகம் இன்றும் இந்த கோவிலில் நடைபெற்ற வண்ணம் உள்ளது

## மேற்கோள்கள்

## வெளி இணைப்புகள்
* விக்கிமேப்பியாவில் ஆயக்காரன்புலம் அமைவிடம்
* கூகுள்வரபத்தில் ஆயக்காரன்புலம் அமைவிடம்

பகுப்பு:நாகப்பட்டினம் மாவட்டத்திலுள்ள கிராமங்கள்
ரேப்பிட்ஷேர்

**ரேப்பிட் ஷேர்**” (*RapidShare*) என்பது கணினி கோப்புகளை கணினி பயன்படுத்துவோர் பறிமாறிக்கொள்ள பயன்படும் இணைய சேவையாகும். இது ஒரு கோப்பு வலையேற்ற சேவை ஆகும். இக்கோப்புகளின் முகவரிகள் அறிந்தவர்கள் அனைவருமே அதனை பதிவிறக்கிக் கொள்ள முடியும்.

பகுப்பு:மின் வணிகம்
சாவகம்

*சாவகம் (சமயம்)
*சாவகம் (தீவு)
*சாவகம் (மொழி)
ஆலோ இமோடின்

**ஆலோ இமோடின்** *(aloe emodin)* என்பது ஒரு ஆந்த்ரகுயினோன் சேர்மம். இது கற்றாழைச் சாறில் இயற்கையாகவே காணப்படுகிறது. இது மலமிளக்கிகளில் பயன்படுத்தப்பட்டு வந்தது. ஆனால் பின்விளைவுகள் காரணமாக விலக்கிக்கொள்ளப்பட்டது. தற்போது புற்று ‌நோய்க்கு எதிராகப் பயன்படுத்தப்படுவதற்காக ஆய்வு செய்யப்பட்டு வருகிறது.
## மேற்கோள்கள்

பகுப்பு:வேதிப் பொருட்கள்
பீட்டா-லாக்டமேசு

**பீட்டா-லாக்டமேசு** (*Beta-lactamase*) () என்பவை சில பாக்டீரியங்களால் சுரக்கப்படும் நொதிகள் ஆகும். இந்த நொதிகள் பீட்டா லாக்டம் வகை நுண்ணுயிர்க்கொல்லி மருந்துகளில் உள்ள பீட்டா லாக்டம் வளையத்தை உடைக்கின்றன. எனவே இவை பாக்டீரியாவின் நோய்த்தொற்றுத் திறனை அதிகரிக்கின்றன. 

கிராம் சாயம் ஏற்கும் மற்றும் ஏற்கா பாக்டீரியங்கள் இரண்டிலும் பீட்டா லாக்டமேசு நொதிகள் காணப்படுகின்றன. பீட்டா லாக்டமேசு தடுப்பி மூலம் இந்த பீட்டா லாக்டமேசு நொதிகளைத் தடுக்க முடியும். 
பகுப்பு:நீராற்பகுப்பிகள்
பூங்குயில்

**பூங்குயில்கள்** (Phaenicophaeus) எனப்படுபவை குயிற் குடும்பத்தில் உள்ள *பெனிகோபேயசு* பேரினத்தைச் சேர்ந்த பெரிய பறவைகளாகும். இவை ஆசியாவின் அயன மண்டலப் பகுதிகளிலேயே காணப்படுகின்றன. பூங்குயிற் பேரினத்துக்கான உயிரியற் பெயர் பண்டைய கிரேக்க மொழிச் சொல்லான *பெனிகோபேயசு *, அதாவது *கடுஞ் சிவப்புக் கண்கள்* என்பதிலிருந்து பெறப்பட்டது. இப்பெயர் செம்முகப் பூங்குயிலின் உருவத்திலிருந்தே பெறப்பட்டுள்ளது.

## பூங்குயிலினங்கள்
பெயரீட்டு வரிசையின் அடிப்படையிற் பூங்குயிலினங்கள் பின்வருமாறு: 

தீங்குயில் (*Rhinortha*) என்பது தனிவகை தீங்குயிலினம் என்னும் வகையைச் சேர்ந்ததெனினும், பூங்குயில்களுடன் உள்ள மிக நெருங்கிய தொடர்பு கொண்டதாக நெடுங்காலமாகக் கருதப்பட்டதன் காரணமாக முன்னர் ***செம்பகப் பூங்குயில்*** (*"P." chlorophaeus*) எனப் பெயரிடப்பட்டிருந்தது. எனினும், அது பூங்குயில்களிலிருந்து மிகவும் வேறுபட்ட தனியினமாகும்.

## மேற்கோள்கள்

பகுப்பு:பூங்குயில்கள்
ஒருகுடம் தண்ணி ஊத்தி

thumb|200px|right|கூட்டாகப் பாட்டுப் பாடும் நிகழ்வைக் காட்டும் ஓவியம்
thumb|200px|right|பிடியிலிருந்து விடுவித்துக்கொள்ள உரையாடும்போது பண அளவைக் காட்டும் செய்கை ஓவியம்
**ஒருகுடம் தண்ணி ஊத்தி** சிறுவர் சிறுமியர் ஒன்று கூடி, கதைப்பாட்டு சொல்லிக் கொண்டு விளையாடும் நடிப்பு விளையாட்டு. 

## விளையாட்டு முறை

இருவர் எதிர் எதிரே நின்று கைகளை உயரத் தூக்கிக் கோர்த்துக் கொண்டு நிற்பர். ஏனையோர் பின்புறம் முன்னுள்ளவரின் இடுப்புத் துணியைப் பிடித்துக் கொண்டு சங்கிலி போல் பின் தொடர்வர். தொடர் தூக்கி நிற்கும் கைகளுக்கிடையில் நுழைந்து 8 போல் சுற்றும். கை தூக்கி நிற்பவர் கூடிப் பாடும் பாடல் முடியும்போது இடையில் வருபவரைத் தம் கைகளைத் தாழ்த்திப் பிடித்துக் கொள்வர். 

உரையாட்டு நிகழும். 

பிடித்தவரை விட்டுவிடுவர். 

**கூட்டுப்பாடல்:**

:ஒருகுடம் தண்ணி ஊத்தி ஒருபூ  பூத்ததாம், 
:இரண்டு குடம் தண்ணி ஊத்தி இரண்டு பூ பூத்ததாம், 
:---
:பத்துக்குடம் தண்ணி ஊத்திப் பத்துப் பூ பூத்ததாம். 

(இப்போது இடையில் வருவோரைப் பிடித்துக்கொள்வர்) 

**அடுத்து விடுபடும் பாடல்**

:இம்புட்டுப் பணம் தாரேன் விடுடா துலுக்கா, (சிறிய அளவு கையால் காட்டப்படும்) 
:இம்புட்டுப் பணம் தாரேன் விடுடா துலுக்கா, (சற்றுப் பெரிய அளவு கையால் காட்டப்படும்)
:இம்புட்டுப் பணம் தாரேன் விடுடா துலுக்கா, (இன்னும் பெரிய அளவு கையால் காட்டப்படும்)

அளவு காட்டும் படம் பார்க்க. 

**விடுவித்துக் கொள்ளும் உரையாடல்** 

பிடிபட்டவன் சிறுவனாயிருந்தால், 

:உன் பெண்டாட்டி பெயர் என்ன என்பர். 
::அங்குள்ள சிறுமியரின் பெயர்களில் ஒன்றைச் சொல்லவேண்டும். 
எல்லாரும் சிரிப்பர். (அகப்பட்டவனை விட்டுவிடுவர்.)

பிடிபட்டவர் சிறுமியாயிருந்தால்,
 
:உன் புருசன் பெயர் என்ன என்பர். 
::அங்குள்ள சிறுவர்களுள் ஒருவன் பெயரைச் சொன்னதும் சிரிப்பர். 

எல்லாரும் சிரிப்பர். (பிடிபட்டவர் விடுவிக்கப்படுவார்) 
## இவற்றையும் பார்க்க
:தமிழர் விளையாட்டுகள் (அண்மைய காலம்)
:பூப்பூ புளியம்பூ
## கருவிநூல்
:ஞா.தேவநேயப் பாவாணர், *தமிழ்நாட்டு விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954
:இ.ராஜநாராயணன், *வட்டார வழக்குச்சொல் அகராதி*, ராஜபவனம், இடைச்செவல் வெளியீடு, 1982. 
பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
இன்றியமையா மருந்துகள்

உலக சுகாதார நிறுவனத்தின் வரையறைப்படி **இன்றியமையா மருந்துகள்** *(essential drug)* என்பவை ஒரு நாட்டில் உள்ள பெரும்பாலான மக்களின் உடல்நலத் தேவைகளைப் பூர்த்தி செய்யும் பொருட்டு எல்லா வேளைகளிலும் போதுமான அளவு கையிருப்பில் மக்கள் வாங்கக் கூடிய விலையில் கிடைக்கும் மருந்துகள் ஆகும்.

இன்றியமையா மருந்துகளின் பட்டியல் உலக சுகாதார நிறுவனத்தால் வெளியிடப்படும். ஒவ்வொரு நாடும் தங்கள் தேவைகளுக்கேற்ப அந்தப் பட்டியலை மாற்றிக் கொள்ளும். ஒவ்வொரு நாட்டிலும் இந்த இன்றியமையாத மருந்துகளின் பட்டியல் மாறுபடும். ஏனெனில் ஒவ்வொரு நாட்டிலும் நோய்களின் பரவல் வேறுபடுகிறது.

இன்றியமையா மருந்து எனும் கோட்பாடு அல்மா ஆட்டா பிரகடனத்தின் பத்து பாகங்களுள் ஒன்றாக வெளியிடப்பட்டிருந்தது.

## மேற்கோள்கள்

பகுப்பு:மருந்தியல்
பகுப்பு:சமுதாய மருத்துவம்
பகுப்பு:உலக சுகாதார அமைப்பின் அத்தியாவசிய மருந்துகள்
ஒலிம்பஸ் கார்ப்பரேஷன்

**ஒலிம்பஸ் கார்ப்பரேஷன்** (*Olympus Corporation*, オリンパス株式会社) ஒளியியல் மற்றும் தோற்றுரு வரைவியல் பொருட்கள் உற்பத்தி செய்யும் ஒரு ஜப்பானிய நிறுவனம். ஒலிம்பஸ் 12 அக்டோபர் 1919ம் ஆண்டு  நுண்ணோக்கி மற்றும் வெப்பநிலைமானிகள் தயாரிக்கும் நிறுவனமாக உருவாக்கப்பட்டது.

## தயாரிப்புகள்
### கேமராக்கள் மற்றும் ஆடியோ
1936 இல், ஒலிம்பஸ் அதன் முதல் கேமரா அறிமுகப்படுத்தியது. ஒலிம்பஸ் முதல் புதுமையான கேமரா தொடர் 1959 ஆம் ஆண்டு அறிமுகப்படுத்தப்பட்டது

### மருத்துவம் மற்றும் அறுவை சிகிச்சை
ஒலிம்பஸ் எண்டோஸ்கோபிக், அல்ட்ராசவுண்ட் மற்றும் நுண்ணோக்கிகள் தயாரிக்கிறது. ஒலிம்பஸ் உற்பத்தி செய்ய முதல் நுண்ணோக்கி ஆசாஹி என்று அழைக்கப்பட்டது

## மேற்கோள்கள்

## புற இணைப்புகள்

*Olympus Global Official Web Site.
* 
*Olympus at Camerapedia.org

பகுப்பு:தொழில்நுட்ப வணிக நிறுவனங்கள்
பகுப்பு:சப்பான்
ஒருபத்தி இருபத்தி (விளையாட்டு)

**ஒருபத்தி இருபத்தி**  சிறுமியரின் ஒரு உரைப்பாட்டு விளையாட்டு. 

சிறுமியர் தம் கைகளில் ஒன்றைத் தலையில் வைத்துக்கொண்டு வட்டமாக உட்காருவர். நடுவில் நிற்கும் மேலாள் ஒருத்தி ஒவ்வொருவர் தலையிலும் கையை வைத்துப் பாடிக்கொண்டே வருவாள். பாட்டு முடியும்போது யார் தலையில் கை வைக்கிறாளோ அவர் தன் தலையிலிருக்கும் கையை எடுத்துக்கொள்ளலாம். 

அவரைப் பூனைக்குட்டி என்று வைத்து மீண்டும் உரையாட்டுப்பாடல் தொடரும். 

தலையில் கை வைக்கும் பாடல் 
ஒரு பெண்ணின் தலையில் கை வைத்து அவரோடு நிகழும் உரையாடல் 
:உன் அப்பன் பேரு என்ன 
:முருக்கந்தண்டு (சேர்ந்திசை விடை)
ஒவ்வொருவர் தலையாகத் தொட்டுகொண்டு பாடல்
:முருக்கந்தண்டு தின்றவரே, 
:முள்ளிச்சாறு குடித்தவரே, 
:தார் தார் வாழைக்காய், 
:தமுரு குத்தி வாழைக்காய், 
:பூப்பூ மண்டலம், 
:பூமாதேவி கை எடு. 
கையை எடுத்துக்கொண்டு பூனை ஆவார். 

மீண்டும் உரையாடல் 
:ஏ முதல் பூனைக்குட்டி, 
:ஓய் 
:மாரியம்மன் கோயிலுக்கு நெல்லுக் குத்த வாரியா 
:என் பிள்ளை அழுவுது 
:உன் அம்மாகிட்டே கொடுத்துவிட்டு வா 
:போமாடங்குது 
:பாட்டிகிட்டே 
:போமாட்டேங்குது 
:அப்பாகிட்டே 
:போவுது 
:கொடுத்துட்டு வா. எத்தனை எட்டிலே வாரே 
:10 எட்டிலே 
அத்தனை எட்டிலே செல்லவேண்டும். 
15 எட்டிலே என்றால் அத்தனை எட்டிலே செல்லவேண்டும். (எட்டு = தப்படி)

## மேலும பார்க்க
*தமிழர் விளையாட்டுகள் (அண்மைய காலம்)

பகுப்பு:தமிழர் விளையாட்டுகள்